
	                O R D I N
	   	

    “____” _________________ 2026                                                                                Nr._______
 mun.Chişinău
	
		Cu privire la aprobarea Ghidului metodologic privind elaborarea planurilor de management pentru arii naturale protejate  

	


       






În temeiul prevederilor art.19 alin. (2) lit. e) din Legea nr.1538/1998 privind fondul ariilor naturale protejate de stat (Monitorul Oficial al Republicii Moldova din 16.07.1998, nr.66-68, art.442), art.16 din Legea nr.100/2017 cu privire la actele normative (Monitorul Oficial al Republicii Moldova, 2018, nr.7-17, art.34), și pct. 9, subpct. 2) și 11) din Regulamentul cu privire la organizarea şi funcționarea Ministerului Mediului, aprobat prin Hotărârea Guvernului nr. 145/2021,

 O R D O N:

1. Se aprobă Ghidul metodologic privind elaborarea planurilor de management pentru arii naturale protejate (se anexează). 
2. Prezentul ordin se publică în Monitorul Oficial al Republicii Moldova și se plasează pe pagina web oficială a Ministerului Mediului.
3. Controlul asupra executării prezentului ordin mi-l asum personal.
  




Ministru                                                                                         Gheorghe HAJDER

Aprobat
prin Ordinul ministrului mediului 
nr.______din__________2026


Ghid metodologic 
privind elaborarea planurilor de management pentru arii naturale protejate 

[bookmark: _Toc231467006]Capitolul I 
Dispoziții generale
1. Ghidul are scop de oferi o bază pentru elaborarea unitară a planurilor de management pentru ariile naturale protejate din Republica Moldova, într-un proces participativ de elaborare sau, după caz, de revizuire a acestor planuri. Ghidul poate servi ca îndrumar practic pentru: 
1.1. planificarea și parcurgerea procesului de elaborare/revizuire a planului de management,
1.2. structurarea informației și a conținutului unui plan de management;
1.3. sprijinirea administratorilor de arii protejate în pregătirea și coordonarea procesului de elaborare a planului de management dacă elaborarea propriu zisă a planului se face de către o altă entitate;
1.4. stabilirea cadrului legal necesar pentru elaborarea unitară a planurilor de management ale ariilor naturale protejate;
1.5. elaborarea metodologiei și a procedurilor de evaluare și aprobare a planurilor de management de către entitățile împuternicite/autorizate să evalueze planurile.
2. Ghidul conține recomandările minime necesare pentru realizarea unor planuri de management de calitate, cu o structură și conținut logic și cu o prezentare unitară la nivel național, respectiv a unor planuri care să conțină informații relevante și propuneri justificate de măsuri și acțiuni necesare adaptării managementului la schimbările climatice. 
3. Siturile Natura 2000/Emerald pot avea același tip de plan de management ca ariile naturale protejate declarate la nivel național. La baza elaborării acestui ghid a stat Ghidul pentru Elaborarea planurilor de management pentru ariile protejate din Republica Moldova[footnoteRef:1], care conține detalii și explicații pentru fiecare etapă de elaborare a unui plan de management și pentru fiecare capitol.  [1:  Stanciu, E., Appleton, M.R., Elaborarea planurilor de management pentru ariile protejate din Republica Moldova,ProPark,2013, https://www.moldsilva.gov.md/public/files/publicatii/Ghid_Planul_de_Management_al_Ariilor_Protejate_2013.pdf  ] 


[bookmark: _Toc231467007]Capitolul II 
CONȚINUTUL PLANULUI DE MANAGEMENT - INFORMAȚII MINIME NECESARE
4. În acest capitol se prezintă care sunt informațiile minime necesare care ar trebui să se regăsească într-un plan de management și se fac recomandări cu privire la structurarea informațiilor. Conținutul se definește în cele care urmează pe fiecare din capitolele prezentate în Tabelul nr. 1.

[bookmark: _Toc231467008]Secțiunea 1 
Sumar
5. Prezentați sintetic conținutul PM și anume:
5.1. care sunt AP la care se referă planul (tip, categorie de management și/sau obiectivele de management din actul de desemnare, suprafață); 
5.2. perioada de valabilitate și actul prin care a fost aprobat;
5.3.strategia de management: viziune, programe și obiective strategice, subprograme și obiective specifice.

[bookmark: _Toc225933621][bookmark: _Toc231467009]Secțiunea 2 
Glosar de termeni
6. Glosarul de termeni specifici este important atât pentru standardizarea conţinutului, cât şi pentru înţelegerea şi utilizarea planului de management de către factorii interesaţi. Acest glosar trebuie să includă termenii specifici domeniului de management al ariilor protejate, care nu sunt uzuali sau au un înțeles anume în acest domeniu, chiar dacă termenii/conceptele respective sunt definiți în legislaţia relevantă.
[bookmark: _Toc225933850]Tabelul nr.1: Termenii care se prezintă obligatoriu, chiar dacă sunt definiți în acte normative
	Activități de conservare activă
	Sunt activități bine definite prin care se intervine în mod activ pentru menținerea unei valori din ANP. 
Conservare activă se poate face, de exemplu, prin:
a. activitatea de cosit manual, dacă prin acest fel de cosit se asigură condițiile necesare menținerii unei specii;
b. realizarea unor mini-habitate specifice unor specii (de exemplu a unor zone inundabile amenajate);
c. eradicarea speciilor invazive;
d. construirea unor trecători pentru peşti sau amfibieni pentru a se asigura conectivitatea longitudinală.

	Acțiuni de management
	Acțiuni realizate de administrator și parteneri (factorii interesați) realizate prin proiecte și prin activitatea de zi cu zi a echipei de administrare, bazate pe planul de acțiune strategic din planul de management.
Aici se includ:
- activități desfășurate pentru a se asigura respectarea măsurilor de management (de exemplu patrulări, conștientizare cu privire la Regulament, etc.),
- activități și proiecte implementate pentru realizarea obiectivelor (inventarieri, monitorizare, activități de conservare active, conștientizare cu privire la AP și importanța conservării naturii, educație pentru natură, etc.).

	Amenințări în ANP
	Amenințarea este orice activitate umană sau proces asociat unei activități umane care poate avea, sau are, un impact negativ asupra elementelor de biodiversitate, a proceselor ecologice sau valorilor culturale dintr-o ANP (așa cum a fost definită de Convenția pentru Conservarea Diversității Biologice - CBD, PoWPA, 2004)[footnoteRef:2]. [2:  https://www.cbd.int/protected/pow/learnmore/goal15#tab=1 ] 

Amenințările pot fi:
· presiuni, adică pericol prezent, care se manifestă în prezent;
· amenințări, adică pericole viitoare, despre care se știe că vor exista în viitor. 
Acestea pot fi presiuni care se continuă în viitor sau amenințări noi.

	Dezvoltarea durabilă
	Dezvoltarea durabilă este acea dezvoltare care răspunde nevoilor generației prezente fără a compromite capacitatea generațiilor viitoare de a-și satisface propriile nevoi[footnoteRef:3]. [3:  https://www.are.admin.ch/en/1987-brundtland-report ] 


	Factor interesat
	Un factor interesat, din perspectiva unei arii protejate, este orice individ, grup, entitate care are un interes direct sau indirect în aria protejată. Factorii interesați pot fi afectat de deciziile și acțiunile de management din aria protejată sau pot influența activitatea și politicile implementate în zona ariei protejată.

	Habitate/Specii de interes conservativ
	Habitatele/speciile cu statut de protecție la nivel naţional sau/şi de internațional (prin convenții semnate și adoptate de Republica Moldova).

	Management adaptativ sau adaptabil
	Abordare de management care permite adaptarea măsurilor și acțiunilor de management la modificări ale sistemelor naturale intervenite în perioada de aplicare a Planului de management sau chiar redefinirea acestora, dacă prin monitorizare se dovedeşte că acest lucru este necesar.

	Măsuri de management (măsuri de conservare)
	Se referă la reguli, măsuri bine definite, stabilite pentru conservarea valorilor, funcție de cerințele ecologice în cazul valorilor de biodiversitate sau în funcție de ceea ce este necesar pentru conservarea valorilor de alt tip. Regulile/măsurile indică clar condițiile/limitările impuse pentru desfășurarea unor activități. Ele reglementează activitățile umane în interesul conservării valorilor din aria protejată.
Măsurile de management se includ în Regulamentul ANP.
Exemplu de măsură: cosirea pajiştilor cu valoare ridicată de conservare este permisă numai după data de 1 iulie. 

	Valorile ANP
	Toate elementele de biodiversitate și cele culturale asociate sunt valori. De exemplu, toate speciile rare sunt considerate valori. 
Cel mai adesea, ANP are ca obiectiv conservarea doar a câtorva specii, nu a tuturor speciilor. 

	Valori de conservare 
Valori de interes conservativ 
	În cazul ariilor naturale protejate, valorile de conservare sunt acele elemente materiale și/sau imateriale pentru care s-a constituit aria protejată, cele prin menținerea sau îmbunătățirea cărora aria protejată contribuie la conservarea biodiversității și a valorilor culturale și oferă beneficii societății și individului.
Valorile de conservare pot fi specii de plante și animale sălbatice periclitate, vulnerabile, endemice şi/sau rare, formaţiuni geomorfologice, peisaje sau elemente de peisaj de interes ecologic, ştiinţific, estetic, cultural-istoric şi de altă natură, bunuri naturale de interes speologic, paleontologic, geologic, antropologic sau alte bunuri naturale existente în perimetrele ariilor naturale protejate şi/sau în afara acestora, care necesită un regim special de conservare şi/sau măsuri speciale de management pentru utilizarea durabilă, în vederea menţinerii lor în beneficiul generaţiilor prezente şi viitoare. Procesele naturale din anumite ecosisteme pot fi considerate valori de conservare. 

	Ranger/inspector de teren
	Un ranger într-o ANP este un profesionist care lucrează pe teren și care se ocupă de patrulare, monitorizare, aplicarea legii, management și de interacțiunea cu publicul. Rangerii sunt personalul de teren care pun în aplicare planul de management și regulamentul ANP, asigură respectarea legislației de mediu și a obiectivelor de conservare.
Principalele responsabilități includ: 
· patrularea pentru supravegherea activităților ce se derulează pe teritoriul ariei protejate și pentru prevenirea activităților ilegale;
· aplicarea legislației specifice pentru aria protejată;
· monitorizarea biodiversității și a presiunilor și amenințărilor;
· interacțiunea cu comunitățile locale și cu vizitatorii pentru educație și conștientizare;
· coordonarea activităților de întreținere a infrastructurii de vizitare;
· intervenții în caz de urgență și prim ajutor;
sprijinirea cercetării științifice și a lucrărilor de restaurare a habitatelor.

	Turiști
	În cazul turiştilor durata şederii într-o anumită destinaţie este între o noapte şi maximum un an.

	Vizitatori
	Termenul de vizitatori îi include atât pe turişti cât şi pe vizitatorii de o zi, care nu rămân peste noapte, ci petrec o zi sau mai puţin în destinaţia respectivă


Se recomandă adăugarea și a altor termeni utilizați în plan, după cum se consideră necesar.

[bookmark: _Toc225933622][bookmark: _Toc231467010]Secțiunea 3
 Introducere
[bookmark: _Toc225933623]7. Scopul planului de management. Planul de management (în continuare - PM) al unei arii naturale protejate este documentul care descrie şi evaluează situaţia prezentă a acesteia, defineşte strategia de management (viziunea, obiectivele și zonarea), indică acţiunile de management necesare şi reglementează prin măsuri de management, activităţile care se pot desfăşura pe teritoriul ariei în conformitate cu obiectivele de management specifice categoriei de management. Scopul PM este stabilirea strategiei și a direcțiilor de management necesare pentru menţinerea şi, după caz, îmbunătăţirea stării de conservare a speciilor, habitatelor şi a altor elemente de interes de conservare ce au făcut obiectul instituirii regimului de arie naturală protejată.
 
[bookmark: _Toc225933624][bookmark: _Toc231467011]Secțiunea 4 
Descrierea ariei naturale protejate
[bookmark: _Toc225933625]8. Informații generale. Se prezintă informațiile de bază pentru toate ANP ce fac obiectul planului de management, respectiv cele incluse, parțial incluse, suprapuse peste ANP de referință. 
Dacă planul se referă la mai multe ANP, se prezintă tabelar, indicând care este ANP de referință sau ANP ”principală”. Informațiile minime includ în acest capitol, structurate după cum se recomandă în subcapitole, sunt: 
8.1. Date de identificare ale ariei protejate (ariilor protejate) la care se referă planul: denumire, cod, suprafață, tip, categorie de management - Tabelul nr. 2.
[bookmark: _Ref225864966][bookmark: _Toc225933851]Tabelul nr. 2: Ariile natuale la care se referă planul de management
	Aria naturală protejată (denumire)
	Cod
	Suprafața
	Tipul AP
	Categoria de management (IUCN)
	Administrator

	1. ANP 
	MD00
	
	Ex. Parc Național
	II
	

	2. Zonă Umedă
	
	
	Sit Ramsar
	IV
	

	3. Rezervația biosferei
	
	
	Sit al Patrimoniului Universal UNESCO
	
	



8.2. Administratorul. Entitatea care asigură managementul în prezent și, dacă este cazul, instituția sau organizația căreia îi aparține.
8.3. Localizarea. Se prezintă prin coordonatele de identificare geospațială și pe hărți: pe harta țării, a regiunii și pe o hartă detaliată, care cuprinde limitele UAT-urile peste care se suprapune total sau parțial ANP. 
Se enumeră UAT-urile şi raioanele peste care se suprapun ariile naturale vizate de Planul de management.
8.3.1. amplasare – hărți (țară, regiune, ANP), coordonate GIS;
8.3.2. lista unităților teritorial administrative ce se suprapun pe teritoriul ariilor protejate din planul de management (dacă planul de management este un plan integrat) - Tabelul nr. 3.
[bookmark: _Ref225865456][bookmark: _Toc225933852]Tabelul nr.3: UAT incluse total sau parțial în ANP
	Unitatea Administrativ Teritorială
	Teritoriu în ANP 1
	Teritoriu în ANP 2
	Total Teritoriu în ANP

	
	Suprafață
	%
	Suprafață
	%
	Suprafață
	%

	
	
	
	
	
	
	

	
	
	
	
	
	
	


8.3.3. suprapuneri de ANP, în cazul în care planul se referă la mai multe arii protejate - Tabelul nr. 4. Planul va reda o situație clară cu privire la suprapunerea ariilor protejate la care se referă, după modelul prezentat în Tabelul nr. 4. De asemenea, dacă ANP la care se referă PM se suprapune cu ANP ce au PM distincte, acest lucru se prezintă aici, indicând actul normativ de aprobare a PM ale ANP suprapuse.
În cazul suprapunerii cu ANP care vor constitui obiectul acestui PM, ANP de referință va fi, de preferat, cea cu suprafața cea mai mare. Pentru celelalte ANP la care - eventual - face referire planul de management sunt posibile următoarele situații de suprapunere:
8.3.3.1. integral suprapusă - când ANP se află în interiorul ANP de referință, caz în care în ultima coloană se trece procentul pe care-l reprezintă suprafața ANP inclus din suprafața ANP de referință;
8.3.3.2. parțial suprapusă - ANP în cauză este parțial suprapusă, având suprafețe și în afara ANP de referință, caz în care se prezintă suprafața care se suprapune cu ANP de referință și ce procent reprezintă aceasta din suprafața totală a ANP de referință.
[bookmark: _Ref225865504][bookmark: _Toc225933853]Tabelul nr.4: Situația suprapunerilor de arii naturale peste ANP de referință
	Nr.
	Arie naturală cu care se suprapune ANP de referință
	Suprapunere
	Suprafață totală suprapusă cu aria protejată de referință [ha]
	Procentul ANP din aria naturală protejată de referință [%]

	1.
	ANP de referință:
	De referință
	
	100%

	2.
	ANP ...
	integral
	
	

	3.
	Situl Emerald/Natura 2000 ....
	parțial
	
	



8.4. Limitele (hotarele) ANP prezentate în formatul cerut de autoritatea națională.
8.5. Vecinătăți și arii protejate din vecinătate, inclusiv coridoarele ecologice cu aceste arii protejate - dacă au fost identificate, inclusiv o hartă cu ariile protejate învecinate.
8.6. Statut legal și obiectivele de management definite. PM va conține o referință și descriere clară a limitelor, extrase din acte normative. Se face trimitere la actul normativ prin care au fost adoptate limitele. Se face trimitere la limitele vectoriale ale ariei/ariilor naturale protejate (site-ul oficial) și se descarcă limitele respective pentru referință, indicându-se data accesării acestora, în conformitate cu legislaţia în vigoare. Descrierea limitelor, dacă se consideră necesară în format text, se include într-o anexă. Dacă nu există un site oficial pentru limite, sau accesul la site prezintă probleme, se recomandă descrierea detaliată a limitelor într-o anexă. Se redă tabelar statutul legal al AP și succint principalele obiective, dacă acestea au fost stabilite prin actul de constituire - vezi Tabelul nr. 5. 

[bookmark: _Ref225866267][bookmark: _Toc225933854]Tabelul nr. 5: Statut legal și obiective de conservare
	ANP
	Tipul ANP
(preluat din tabelul 4)
	Actul/Actele de instituire a statutului de ANP (tip, nr., data)
	Principalele obiective de conservare

	
	
	Felul actului normativ
	Nr
	Data
	

	ANP 1
	
	
	
	
	Obiectiv 1

	
	
	
	
	
	Obiectiv 2...



8.7. Suprafața totală. Se definește suprafața la care face referire planul de management a ANP, avându-se în vedere următoarele situații posibile:
8.7.1. AN suprapuse peste ANP de referință acoperă o suprafață mai întinsă decât ANP de referință, caz în care planul de management se referă la întreaga suprafață acoperită de ANP;
8.7.2. anumite aspecte legate de ANP impun luarea în considerare a unor suprafețe din afara ariei/ariilor naturale protejate, cum ar fi de exemplu, extinderea zonei cu infrastructură de recreere pentru a integra ANP în strategia de turism a zonei sau, dacă unul din obiectivele ANP este conservarea peisajului, se definește suprafața astfel încât să se poată face recomandări pentru eventuale investiții ce pot avea impact asupra peisajului. 
Dacă suprafața planului de management diferă de cea a ANP, se prezintă acest lucru pe o hartă distinctă, cu titlu clar (de exemplu: Harta suprafeței relevante pentru managementul recreerii sau Harta suprafeței relevante pentru conservarea peisajului).
8.8. Situația juridică a terenurilor incluse în ANP. Se va prezenta situaţia juridică actuală pentru terenurile aflate pe suprafaţa ariei naturale protejate, prin centralizarea datelor referitoare la tipul de proprietate, după cum urmează în Tabelul nr. 6. Dacă există informații mai detaliate cu privire la terenurile proprietate publică și privată (pe categorii de gestionari și de proprietari), situația se redă tabelar într-o anexă.
[bookmark: _Ref225866498][bookmark: _Toc225933855][bookmark: OLE_LINK1]Tabelul nr.6: Ponderea terenurilor pe tipuri de proprietate
	Domeniu
	Procent din suprafaţa vizată de PM
[%]
	Procent din suprafaţa vizată de PM în localitate
[%]
	Procent din suprafaţa vizată de PM înafara localității
[%]

	Total domeniul public (DP), din care:
	
	
	

	· domeniul public al statului
	
	
	

	· domeniul public al UAT 
	
	
	

	· domeniul privat al UAT
	
	
	

	Proprietate privată (PP)
	
	
	

	Proprietate nedeterminată - Total procent pentru care nu se cunoaşte încadrarea în domeniul public sau privat
	
	
	


[bookmark: _Toc225933631][bookmark: _Toc231467012]
Secțiunea 5 
Descrierea mediului fizic (abiotic)
9. Se vor descrie foarte succint caracteristicile/elementele care sunt semnificative din perspectiva managementului ariei protejate, care pot influența în mod direct acțiunile sau măsurile de management. Se va face referire la aspecte legate de:
9.1. Geologie. Principalele caracteristici ale structurii geologice, rocile predominante și tipurile de depozite de acoperire.
9.2. Soluri. Principalele tipuri de sol predominante, starea actuala a solului și tendințele de degradare, eroziune.
9.3. Relief. Elevația și caracteristicile proceselor de schimbare a reliefului, tipurile dominante și formele caracteristice ale macro-, mezo- și microreliefului.
9.3. Hidrologie. Distribuția spațială terestră a bazinelor acvatice (fluviu, rîuri, lacuri, iazuri, canale, etc.) permanente și temporale.
9.4. Climă. Principalele caracteristici ale climei, fluctuațiile meteorologice precum și factorii care ar putea produce un microclimat sau un climat local.
9.5. Unități de peisaje geografice. Principalele tipuri de peisaje, caracteristici ale structurii peisajului, trăsăturile care dau valoare peisajului din zonă reprezentate atât prin valoarea estetică care se caracterizează prin particularitate, diversitate şi coeziunea elementelor peisagistice, cât și prin valoarea tradițională caracterizată de prezența elementelor naturale distinctive.
10. Se vor prezenta hărți ale mediului abiotic numai dacă sunt indispensabile actului de management al ariei protejate, iar dacă se consideră necesară prezentarea mai multor hărți detaliate, acestea vor fi puse în anexă. 
11. Este important să fie prezentate informații legate de fenomene naturale care au un rol în declanșarea/menținerea unor procese naturale importante pentru obiectivele de conservare ale ANP, cum ar fi, de exemplu: procese geomorfologice (alunecări de teren, eroziune, surpare, etc.), viiturile pe râuri/fluvii, precipitații extreme care pot duce la inundații pluviale rapide, modificări majore ale albiilor pe cursurile de apă sau pe versanți, vânturi puternice care pot produce                                rupturi/doborâturi în păduri, călduri extreme care pot reduce rezerva de apă. Prezentarea fenomenelor (extreme) naturale considerate importante pentru declanșarea/menținerea proceselor naturale sau care pot afecta semnificativ valorile se poate face tabelar - vezi Tabelul nr.7.
[bookmark: _Ref225866572][bookmark: _Toc225933856]Tabelul nr.7: Fenomene extreme naturale și procese naturale asociate (exemplu)
	Fenomen natural
	Frecvență și intensitate în trecut
(anii în care s-a manifestat, intensitate)
	Proces natural asociat 

	Ex. Viituri
	2021 martie – 3 locuri zone
	Regenerare naturală a zonelor inundabile și a vegetației forestiere pe cca ...

	Ex. Chiciură
	2002 octombrie – zona ...
	Proces de regenerare naturală a pădurii: doborâturi / rupturi (... ha) urmate de înmulțirea gândacilor de scoarță (Ipidae) și a altor specii, uscarea arborilor atacați (suplimentar pe ... ha) și regenerare naturală pe cca ... ha.


12. Pentru descrierea situației referitoare la schimbările climatice, se vor analiza studii și surse de date relevante pentru zonă. Mai jos sunt listate componenetele cheie necesar a fi descrise:
12.1. informații relevante din publicațiile științifice legate de schimbări climatice relevante pentru AP;
12.2. datele meteo anuale și multianuale (temperatura aerului, intensitatea și cantitatea de precipitații, etc);
12.3. informații legate de intensitatea și durata perioadelor de etiaj și a secetelor hidrologice cu repercusiuni negative asupra biodiversității acvatice și calității apei nivelul apelor, viituri, inundații;
12.4. informații privind frecvența și intensitatea secetelor și a riscurilor asociate;
12.5. informații legate de evoluția nivelului de colmatare a lacurilor;
12.6. situația cu privire la incendiile cauzate natural;
12.7. dacă se dispune de amenajamente silvice pe câteva zeci de ani, se pot compara date relevante din mai multe amenajamente pentru a vedea, de exemplu, dacă au apărut modificări în compoziția arboretelor regenerate natural;
[bookmark: _Toc225933632][bookmark: _Toc231467013]
Secțiunea 6
 Descrierea mediului biotic
13. Acest capitol cuprinde informații generale cu privire la mediul biotic, nu doar valorile de interes de conservare. Descrierea detaliată a valorilor biotice de interes de conservare și prioritizarea lor.
[bookmark: _Toc225933633]14. Biogeografie și unități ecologice. Se prezintă contextul ecologic al regiunii: 
14.1. din ce regiune (regiuni) biogeografice face parte şi care sunt caracteristicile biogeografice importante. Există numeroase clasificări ale regiunilor biogeografice. Poate fi utilizată, de exemplu, clasificarea recomandată de Uniunea Europeană[footnoteRef:4]. [4:  „Biogeographical regions in Europe” – European Environment Agency (EEA) Disponibilă pe site-ul: https://www.eea.europa.eu/] 

14.2. principalele unități ecologice (complexe naturale, habitate, ecosisteme, peisaje). Planul va include o hartă şi o descriere a fiecărei unităţi ecologice majore. Autoritatea centrală care este responsabilă pentru sistemul de arii protejate va decide ce unități ecologice ar trebui definite prin planurile de management, astfel încât planurile să fie unitare din acest punct de vedere. 
14.3. Se prezintă numărul total de specii inventariate/cunoscute a fi prezente pe teritoriul planului de management - exemplu în Tabelul nr. 8.

[bookmark: _Ref225867084][bookmark: _Toc225933857]Tabelul nr. 8: Prezentarea diversităţii de specii din ANP
	Taxon
	Familia 
	Genul
	Nr. total specii prezente în ANP 

	
	Brassicaceae
	Crambe
	

	
	
	
	


[bookmark: _Toc225933634]15. Flora. Se va include în tabele listele speciilor de interes de conservare din arie, respectiv a speciilor care sunt protejate prin legislaţia naţională, care sunt incluse în tratatele internaţionale ca specii care necesită o protecţie specială, care sunt incluse pe listele roşii de specii ameninţate (la nivel naţional, regional sau global) şi care sunt endemice sau au o arie foarte mică de răspândire. Se prezintă în formă tabelară – vezi Tabelul nr.9. Coloanele se definesc după criteriile utilizate în Republica Moldova (vezi și Tabelul nr.10).
[bookmark: _Ref225867627][bookmark: _Toc225933858]Tabelul nr.9: Specii de floră de interes de conservare
	Grup Taxonomic / Specie
	Numele comun în limba română
	Cartea Roșie Republica Moldova
	Lista Roşie Globală IUCN
	Endemism

	Ordinul:

	Familia:

	
	Specia....
	
	
	
	

	
	Specia....
	
	
	
	

	Familia 

	
	Specia...
	
	
	
	

	Ordinul:  

	Subordinul:

	Familia:

	
	Specia...
	
	
	
	

	
	...
	
	
	
	


[bookmark: _Ref225868076][bookmark: _Toc225933859]
Tabelul nr.10: Tabel sintetic - Specii de floră de interes pentru conservare 
(în baza Anexei... din Planul de management)
	Desemnarea pentru conservare conform:
	Număr specii
	Lista speciilor (se înșiră la fiecare categorie, dacă se dorește acest lucru)

	Lista Roşie globală IUCN  
	
	

	Cartea Roșie a Republicii Moldova
	
	

	Convenţia CITES, Anexa II
	
	

	Convenţia de la Berna, Anexa 1
	
	

	Lista Europeană Corine
	
	

	Lista Corine din Republica Moldova
	
	

	Locus classicus şi specii de plante locale endemice 
	
	

	Specii endemice pentru Republica Moldova
	
	

	Specii rare de plante 
	
	

	Specii importante pentru conservare, care nu sunt incluse în alte liste
	
	

	Specii de interes deosebit pentru comunitățile locale (cultural)
	
	



15.1. lista speciilor sensibile/vulnerabile la schimbări climatice. Se vor identifica speciile care pot deveni specii indicatoare pentru schimbările climatice. Acestea pot fi alese din lista speciilor de interes de conservare sau dintre speciile comune.
[bookmark: _Toc225933635]15.2. hartă de distribuție pentru speciile considerate prioritare pentru conservare. 
16. Fauna. Se va lista speciilor de interes de conservare din ANP, respectiv a speciilor care sunt protejate prin legislaţia naţională, care sunt incluse în tratatele internaţionale ca specii care necesită o protecţie specială, care sunt incluse pe listele roşii de specii ameninţate (la nivel naţional, regional sau global) şi care sunt endemice sau au o arie foarte mică de răspândire - vezi Tabelul nr.11. Coloanele se definesc după criteriile utilizate în Republica Moldova.
[bookmark: _Ref225868231][bookmark: _Toc225933860]Tabelul nr.11: Specii de faună de interes de conservare
	Grup Taxonomic/Specie
	Numele comun în limba română
	Cartea Roșie Republica Moldova
	Lista Roşie Globală IUCN
	Endemism

	Ordinul:

	Familia:

	
	Specia....
	
	
	
	

	
	Specia....
	
	
	
	

	Familia 

	
	Specia...
	
	
	
	

	Ordinul:  

	Subordinul:

	Familia:

	
	Specia...
	
	
	
	

	
	
	
	
	
	


16.1. lista speciilor sensibile/vulnerabile la schimbări climatice. Se vor identifica speciile care pot deveni specii indicatoare pentru schimbările climatice. Acestea pot fi alese din lista speciilor de interes de conservare sau dintre speciile comune.
16.2. hărți de distribuție pentru speciile considerate prioritare pentru conservare (dacă există informații și sunt relevante) . 
[bookmark: _Toc225933636]17.  Alte specii. Includeţi pe scurt informaţii despre alte specii cunoscute din aria protejată, de ex. din regnul Fungi sau Protista (alge, licheni, mușchi).
[bookmark: _Toc225933637]18.  Specii alogene. Se va enumera și descrie pe scurt despre speciile alogene, fie animale, plante, ciuperci sau microorganisme cu potențial ridicat de expansiune sau deja clasificați ca specii alogene invazive. 

[bookmark: _Toc225933638][bookmark: _Toc231467014]Secțiunea 7
Informații socio-economice și culturale
19. Această secţiune are rolul de a oferi informaţii importante despre istoria şi cultura ariei, despre oamenii care trăiesc în cadrul şi în jurul ei, şi despre modul în care aceştia utilizează resursele ariei. Pentru multe arii protejate înţelegerea mediului antropic este esenţială în planificare pentru a evita eventuale impacturi inacceptabile asupra populaţiei, pentru a reduce presiunile și ameninţările, a permite cooperarea şi participarea şi a asigura sustenabilitatea economică a sitului. Volumul de informaţii care ar trebui incluse depinde de contextul specific al ariei protejate şi de categoria şi scopul său general. Informaţiile furnizate ar trebui să fie proporţionale cu importanţa lor pentru managementul ariei protejate. 
[bookmark: _Toc225933639]20. Arheologie şi istorie. Această secţiune ar trebui să ofere lista și scurtă informaţie despre orice situri culturale, arheologice sau istorice înregistrate în aria protejată. Dacă este nevoie poate fi inclusă o secţiune narativă care să ofere detalii şi explicaţii.
[bookmark: _Toc225933640]21. Comunităţile şi populaţiile locale. Se prezintă informații despre principalele aşezări din cadrul sau din apropierea, cu date date şi informaţii demografice - vezi Tabelul nr. 12. Se anexează o hartă cu limitele AP, zonarea și cu aşezările prezentate în tabel.

[bookmark: _Ref225868330][bookmark: _Toc225933861]Tabelul nr.12: Comunităţile locale din ANP și alte comunități relevante (din vecinătatea sau altele)
	Localitate
	Suprafaţa aflată în administrarea ANP (ha)
	Sate care aparţin de comună
	Populaţie

	Oraşul 
	
	
	

	Comuna 
	
	
	

	Sat 
	
	
	

	TOTAL
	


[bookmark: _Toc225933641]
22. Cultura locală. Descriere elemente de importanţă culturală pentru aria protejată şi orice caracteristici culturale speciale ale populaţiei locale, cu accent pe aspectele care au sau ar putea avea o importanţă deosebită pentru managementul ariei protejate şi al resurselor sale: caracteristici etnice, limbă, credinţe, tradiţii, artă, arhitectură, practici culturale, forme tradiţionale de utilizare a terenului şi resurselor etc. Descrieri mai detaliate, dacă sunt considerate necesare, se prezintă în anexă.
[bookmark: _Toc225933642]23. Mijloace de trai şi economia locală. Dacă aria protejată este importantă ca sursă de venit şi mijloace de trai pentru populaţia locală, se va inlcude mai multe informații succinte, pe cât posibil tabelar, cu eventuale detalii prezentate într-o anexă. Dacă există informații despre măsura în care populaţia locală depinde de resursele din AP pentru a-şi asigura mijloacele de trai, acestea se includ într- prezentare cât mai succintă. Acestea ar putea include: 
23.1. Principala sursă de mijloace de trai pentru gospodăriile din comunităţile aflat în interiorul şi în jurul ariei protejate. 
23.2. Contribuţia proporţională a diferitelor tipuri de mijloace de trai la economia locală. 
23.3. Măsura în care gospodăriile şi economia locală depind de resursele din aria protejată. 
23.4. Contribuţia generală a ariei protejate la economia locală (prin furnizarea de bunuri, servicii, locuri de muncă etc.).
Dacă datele nu sunt disponibile, se va face studiu socio-economic de către specialiști, cu date relevante pentru ANP cerute de administratorul ANP.  
[bookmark: _Toc225933643]24. Utilizarea terenului. Situația utilizării terenurilor se prezintă tabelar (Tabelul nr.13) și pe hartă, în baza datelor de cartare realizate pentru întocmirea PM și cu alte informații relevante (Corine Land Cover - CLC, hărți). Se va prezenta utilizarea și gestionarea terenurilor aflate în ANP în formă tabelară sau rata de procent față de suprafața totală al ANP (teren fondul apelor, teren fond forestier, păduri în gestioanrea APL, pajiști și pășuni, teren agricol, etc.).
[bookmark: _Toc225933862]Tabelul nr.13: Utilizări ale terenurilor conform datelor Corine Land Cover
	Clasă CLC
	Descriere
	Suprafaţă totală ocupată-hectare
	Ponderea din suprafaţa ariei protejate 
%

	112
	Localități cu structură discontinuă
	
	

	121
	Zone industriale, comerciale
	
	

	122
	Drumuri
	
	

	n
	
	
	



25. Utilizarea resurselor. Se descrie utilizarea resurselor naturale ale ANP, pe cât posibil cu informaţii privind specii de interes conservativ şi cantităţile recoltate şi înţelegerile pe baza cărora este permisă utilizarea (contracte legale, acorduri neoficiale, drepturi tradiţionale recunoscute etc.), sau dacă utilizarea este ilegală. Se vor defini sub-secţiuni, după cum urmează: 
[bookmark: _Toc225933644]25.1. Agricultură şi horticultură. Dacă activităţile agricole şi de horticultură au loc în interiorul ariei protejate, includeţi informaţii sumare (dacă se cunosc) despre: recoltele cultivate, locaţii, recolte obţinute, utilizări/pieţe de desfacere, valori, legalitatea activităţilor, detalii privind fermierii. 
[bookmark: _Toc225933645]25.2. Păşunatul. Dacă păşunatul are loc în interiorul ANP, includeţi informaţii sumare (dacă se cunosc) despre: zonele folosite pentru păşunat; numărul şi tipul şeptelurilor, perioadele de păşunat; accesul la apă, reglementări, legalitatea păşunatului; contracte pentru păşunat; crescători de vite autorizaţi. 
[bookmark: _Toc225933646]25.3. Culesul produselor nelemnaose. Conform cadrului legal în vigoare (Legea nr. 239/2007 regnului vegetal) se interzice folosința neautorizată a florei sălbatice din ANP. Dacă această activitate are loc în interiorul ariei protejate, se includ informaţii sumare (dacă se cunosc) despre:  speciile culese, locaţii, perioade, cantităţi, culegători autorizaţi, nr. de autorizații pentru regiuni din interiorul și vecinătatea ANP, reglementări, valoarea produselor culese, piaţa de desfacere/utilizări pentru produsele culese. 
[bookmark: _Toc225933647]25.4. Management forestier și exploatarea lemnului. Dacă activităţile silvice au loc în interiorul ariei protejate, includeţi informaţii sumare (dacă se cunosc) despre:  suprafeţe, tipul de practici silvice, autoritatea de reglementare, legalitatea activităţilor silvice, existenţa unor planuri de amenajament silvic, volume recoltate, valori, programe de plantare şi reîmpădurire, pieţe de desfacere/utilizări pentru produsele forestiere. Dacă este relevant se include şi o secţiune specială pentru extragerea lemnului de foc, incluzând informaţii sumare (dacă se cunosc) despre: autoritatea de reglementare, cererea pentru lemn de foc, cantităţi şi specii extrase, valori, legalitatea activităţilor, persoane care au dreptul să adune lemn de foc, utilizări/pieţe de desfacere (lemnul este adunat pentru a fi folosit pe plan local sau pentru vânzare), necesarul mediu de lemn de foc pe gospodărie pe an. Se anexează harta care prezintă limitele ocoalelor silvice și se vor colecta hărțile cu informații silvice detaliate relevante pentru conservarea biodiversității (la nivel de unități amenajistice), în format electronic.
[bookmark: _Toc225933648]25.5. Vânătoare, pescuit, braconaj. Dacă au loc activităţi de vânătoare sau pescuit (legale sau ilegale) includeţi informaţii sumare (dacă se cunosc) despre:  speciile vânate/pescuite, sezoane, zone, autoritatea de reglementare, existenţa unor planuri oficiale de vânătoare/pescuit, metode de stabilire a cotelor, legalitatea acţiunilor de vânătoare/pescuit, persoane sau grupuri care au aceste drepturi, metode utilizate pentru vânătoare/pescuit, cantităţi vânate/pescuite (legal şi ilegal), utilizări/ pieţe de desfacere, valori. Se anexează harta fondurilor cinegetice și fișe cu informații detaliate, utile pentru managementul AP. 
[bookmark: _Toc225933649][bookmark: _Toc225933650]25.6. Extracţia de substanţe minerale şi de apă. Dacă au loc operaţii de extracţie a unor minerale sau de extragere a apei, includeţi informaţii sumare (dacă se cunosc) despre:  autorităţile de reglementare, sisteme de contractare/acordare de licenţe, locaţii, materiale extrase, legalitate, cote şi cantităţi, utilizări/pieţe de desfacere, valori.
26.  Infrastructură şi dezvoltare. Se prezintă tabelar și pe hartă principalele elemente de infrastructură publică, privată, industrială şi socială din ANP. Elementele de infrastructură pot include: drumuri şi reţele de transport, sisteme de alimentare cu energie electrică, sistemele de apă şi canalizare, sistemele de irigare, reţele de utilităţi şi comunicaţii (conducte, cabluri electrice, stâlpi de telefonie mobilă etc.), elemente majore de infrastructură industrială, comercială sau minieră (baraje, mine, fabrici, sonde de petrol, etc.). Infrastructura pentru recreere va fi prezentată în secţiunea separată. 
Dacă există aşezări şi comunităţi în ANP ă poate se includ informaţii despre infrastructura publică socială (şcoli, instituţii medicale etc.) dacă sunt relevante pentru managementul ANP.
[bookmark: _Toc225933651]28. Recreere şi turism. Dacă ANP are şi utilizări de recreere şi turism, se include informaţii despre următoarele subiecte: 
28.1. Atracții, oportunități și facilități. Se prezintă oportunităţile pentru turism şi recreere care există şi sunt încurajate în aria protejată şi în zona limitrofă. Acestea pot include drumeţii, mersul cu bicicleta pe munte, vizite la muzee, sporturi în aer liber, observarea animalelor sălbatice, etc. Se prezintă infrastructura de turism şi recreere existentă, precizându-se în responsabilitatea cui se află administrarea lor. Aceasta poate include reţele de poteci marcate, centre pentru turişti, unităţi de cazare, parcări, etc.  
28.2. Capacitatea de primire a vizitatorilor/turiștilor. Dacă sunt disponibile, se prezintă statistici privind numărul de turiști și vizitatori, tipul de vizite şi originile şi „profilurile” turiştilor. Datele se prezintă succint, tabelar, cu detalii în anexe, dacă este necesar.
28.3. Aspecte economice legate de recreere și turism. Dacă există date, se includ informaţii privind veniturile generate de turism şi recreere, atât pentru aria protejată cât şi pentru comunităţile şi întreprinderile locale. Se face referire, pe cât posibil, la venituri generate de activități sau oportunități legate de AP.
[bookmark: _Toc225933655]29. Educație, conştientizare, informare. Dacă AP este folosită în prezent pentru activităţi de educare şi conştientizare, oficiale sau nu, explicaţi cum este utilizat, cine sunt cei care îl utilizează şi prezentaţi pe scurt facilităţile, programele şi activităţile oferite. 
[bookmark: _Toc225933656]30. Cercetare. Dacă situl este folosit în prezent pentru activităţi de cercetare ştiinţifică, prezentaţi instituţiile care îl utilizează şi tipurile de cercetare desfăşurată (o listă detaliată pentru referinţe poate fi inclusă în Anexe). 
[bookmark: _Toc225933657]31. Istoricul recent al managementului. Se prezintă pe scurt managementul recent al ANP. Evidenţiaţi principalele lucrări derulate şi cele mai importante realizări de la înfiinţare. 

[bookmark: _Toc225933658][bookmark: _Toc231467015]Secțiunea 8
 Evaluarea situaţiei actuale
32. Secţiunea de evaluare din plan reprezintă legătura dintre descrierea mediului biotic şi strategia de conservare, respectiv de management al ANP. 
[bookmark: _Toc225933659]33. Valori de conservare în ANP. Se prezintă succint situația valorilor de interes conservativ pornind de la informațiile colectate cu ocazia inventarierilor și cartărilor, respectiv de la rezultatele monitorizărilor din anii anteriori (dacă există asemenea date). În situația în care ANP are numeroase valori de interes de conservare, acestea se va prioritiza pentru acțiunile și măsurile de management. Se vor alege/prioritiza acele valori prin a căror conservare se asigură menținerea/îmbunătățirea stării de conservare cât mai multor valori pentru care a fost declarată ANP. De exemplu, în cazul speciilor, se vor prioritiza specii umbrelă, specii cheie, specii indicatoare și specii endemice, la care se adaugă specii de interes special pentru comunitățile locale. Aceste liste sunt specifice pentru fiecare AP și trebuie stabilite împreună cu experții care pot indica care specii pot fi încadrate în aceste categorii din lista speciilor de interes conservativ ale AP. În acest subcapitol se prezintă informațiile existente/colectate pentru valorile pentru care se dețin informații, dar se indică și lista celor pentru care încă nu există informațiile necesare pentru stabilirea măsurilor și acțiunilor de conservare, pentru a se putea planifica în Planul de acțiuni activitățile de inventariere/cartare. 
[bookmark: _Toc225933660]33.1. valori de conservare Naturale (Specii, habitate, ecosisteme). Se vor descrie succint valorile de conservare (vezi Glosar), respectiv habitatele, speciile şi/sau alte elemente de interes conservativ, pentru care a fost desemnată aria naturală protejată. Dacă abordarea de management de conservare se va face la nivel de ecosisteme, se prezintă și acestea. În cadrul acestui subcapitol, se vor prezenta următoarele:
33.1.1. Atribute biologice unice, tipuri de vegetaţie şi forme de relief - scurtă descriere, eventual hartă.
33.1.2. Zone esenţiale pentru protecţia integrităţii ecologice a ariei protejate ca întreg (inclusiv zonele critice pentru menţinerea proceselor naturale, a circuitului şi calităţii apei) - scurtă descriere și hartă.
33.1.3. Specii de interes conservativ și starea lor. În lista speciilor de interes conservativ se vor include și acelea care sunt de interes pentru comunitățile locale - Tabelul nr.14. Hărţile distribuţiei speciilor vor fi prezentate în anexe pentru toate speciile pentru care se realizează evaluarea stării de conservare a biodiversităţii.
[bookmark: _Ref225868491][bookmark: _Toc225933863]










Tabelul nr.14: Specii de interes conservativ din aria protejată
	Nr. crt.
	Denumire ştiinţifică
	Statut de prezenţă temporal1
	Statut de prezenţă spaţial2
	Abundenţă3
	Mărimea populaţiei4
	Perioada de colectare a datelor din teren
(lună/an)
	Alte informaţii relevante

	1
	2
	3
	4
	5
	6
	7
	8

	
	
	
	
	
	
	
	

	
	
	
	
	
	
	
	


1 Rezident, odihnă şi hrănire/pasaj, iernare, reproducere.
2 Marginală, izolată, larg răspândită.
3 Prezenţă certă (atunci când prezenţa speciei este certă, dar fără a putea preciza alte detalii), prezenţă incertă, foarte rar, comună, rară, etc.
4 Se vor utiliza intervalele de estimare a mărimii populaţiei unei specii.
33.1.4. Alte specii de interes conservativ relevante pentru aria naturală protejată: plante şi animale rare, endemice, ameninţate sau periclitate care există în AP, dar pentru care încă nu sunt date. 
33.1.5. Habitate de interes de conservare. Pentru fiecare habitat se vor prezenta datele specifice ale tipului de habitat la nivelul ariei naturale protejate: distribuția habitatului în aria naturală protejată, suprafața acestuia, exprimată în hectare, ponderea lui în cadrul ariei naturale protejate, exprimată în procente, statutul de prezenţă, starea de conservare la nivel de sit, perioada de colectare a datelor din teren, conform Tabelul nr.15. Harta distribuţiei tipurilor de habitate va fi furnizată pentru toate tipurile de habitate pentru care se realizează evaluarea stării de conservare a biodiversităţii şi va fi prezentată în Anexă. În cadrul PM se va prezenta o singură hartă, care va cuprinde toate tipurile de habitate din aria naturală protejată. Pentru fiecare tip de habitat, distribuţia va fi întotdeauna reprezentată ca poligon într-un fișier GIS, tip "*.shp".

[bookmark: _Ref225868804][bookmark: _Toc225933865]Tabelul nr. 15: Starea habitatelor de interes conservativ din aria naturală protejată
	Cod Habitat
	Denumire habitat
	Pondere [%]
	Suprafața [ha]
	Stare de conservare la nivel de arie naturală protejată
	Perioada colectării datelor

	
	
	
	
	
	

	
	
	
	
	
	

	
	
	
	
	
	


[bookmark: _Ref225868599][bookmark: _Toc225933864]
33.1.6. Specii, habitate și ecosisteme care sunt în mod special sensibile sau vulnerabile faţă de utilizările și activităţile umane. 
33.1.7. Specii, habitate, ecosisteme sensibile la schimbările climatice sau de alte modificări ale factorilor de mediu.
33.1.8. Alte elemente de interes conservativ pentru care a fost instituită aria naturală protejată, cum ar fi forme de relief şi formaţiuni geologice rare și neobișnuite.
[bookmark: _Toc225933661]33.2. Valori comunitare şi culturale. Se descriu și se reprezintă pe hartă zone şi resurse vitale pentru comunităţile locale (din punct de vedere economic, cultural sau din alte puncte de vedere):
33.2.1. Exemple deosebite de peisaje modificate şi dovezi privind utilizarea sustenabilă a resurselor naturale.
33.2.2. Situri arheologice, culturale sau istorice importante. 
33.2.3. Centre ale culturii tradiţionale care păstrează legături strânse între comunităţi şi mediul local.
[bookmark: _Toc225933662]33.3. Valori turistice şi de recreere. Se descriu și se întocmește hartă (după caz):
33.3.1. Siturile pentru recreere şi turism: locurile frumoase căutate de oameni, zone cunoscute pentru anumite activităţi de recreere.
33.3.2. Locuri importante la nivel local sau naţional datorită încărcăturii lor culturale (locuri unde au avut loc bătălii importante, locuri menţionate în cărţi sau poezii celebre, casele memoriale ale unor eroi celebri etc.).
33.3.3. Locuri utilizate frecvent pentru activităţi de educaţie sau cercetare.
33.3.4. Exemple speciale de bune practici sau de management pentru anumite aspecte.
[bookmark: _Toc225933663]33.4. Valori Economice şi de dezvoltare (mijloace de trai, infrastructură, industrie, afaceri). Evaluarea trebuie să evidenţieze:
33.4.1. Mijloacele de trai şi activităţile economice pe care se bazează economia locală şi care sunt compatibile cu conservarea şi cu managementul ariei protejate.
33.4.2. Oportunităţile existente pentru dezvoltarea durabilă şi favorabilă pentru mediu a zonei. 
[bookmark: _Toc225933664]33.5. Alte valori. Poate fi necesar să se adauge şi alte puncte pentru a evidenţia alte valori specifice.

[bookmark: _Ref225879233][bookmark: _Toc225933665][bookmark: _Toc231467016]Secțiunea 9
 Presiuni și amenințări
34. Presiunile și amenințările se analizează de către GL împreună cu experții implicați în proces.  Pot fi utilizate modelele elaborate de Parteneriatul pentru Măsuri de Conservare (Conservation Measures Partnership – CMP), de sistemul IUCN[footnoteRef:5], de ghidurile de raportare a Convenției de la Berna[footnoteRef:6] sau rețeaua Natura 2000 [footnoteRef:7]. Recomandarea este ca structurarea amenințărilor directe să fie astfel făcută, încât gestionarul să înțeleagă ușor care presiuni și amenințări ar trebui să reducă, care valori vor beneficia din reducerea acestora.  [5:  https://cdr.eionet.europa.eu/help/natura2000/Documents/Ref_threats_pressures_FINAL_20110330.xls ]  [6:  https://www.coe.int/en/web/bern-convention/emerald-network-reference-portal ]  [7:  https://download.mase.gov.it/Natura2000/Format%20Obiettivi%20e%20Misure/Documento%20indicazioni%20operative_Format%20obiettivi%20e%20misure/Allegati/Allegato4_Updated%20list%20of%20pressures%20and%20threats.xlsx ] 

35. Clasificarea include nivele pentru o evaluare numerică a fiecărei ameninţări/presiuni, după cum urmează (Tabelul nr.16):
35.1.  0 - Nu este o ameninţare (nu se hașurează cu culori);
35.2. 1 - Presiune/ameninţare minoră care necesită monitorizare dar nu şi acţiuni specifice de management (se hașurează cu coloare bej). 
35.3. 2 - Presiune/ameninţare moderată care necesită acţiuni specifice de management, care însă nu sunt de urgență majoră. Presiunea încă nu este atât de mare sau intensă încât să afecteze major speciile asupra cărora are impact (se hașurează cu coloare portocaliu).
35.4. 3 - Presiune/ameninţare majoră care necesită acţiuni de management specifice urgente (se hașurează cu culoare roș). Se alege această opțiune dacă presiunea/amenințarea este foarte mare, adică riscă să afecteze semnificativ valorile pe suprafețele unde este prezentă. Este vorba de acțiuni care au impact negativ major asupra vreunui factor important pentru specia sau habitatul de interes conservativ (de exemplu, adâncirea artificială a albiei unui râu care ar distruge mare parte din locurile de reproducere și adăpost ale unei specii; sau aprobarea unui proiect care va permite, contruirea unei clădiri de 10 etaje într-o zonă de peisaj tradițional important pentru AP. 

Tabelul nr. 16: nivele pentru o evaluare numerică a fiecărei ameninţări/presiuni
	0 – nu este o amenințare
	1 – presiune/amenințare redusă/slabă
	2 – presiune/ amenințare medie
	3 – presiune/ amenințare - ridicată



36. Pentru o presiune care este evaluată ca fiind minoră la data întocmirii planului, se va evalua în coloana amenințare stadiul în care ar ajunge presiunea dacă nu se ia nici o măsură de management. De exemplu, dacă acum există o presiune minoră de suprapășunat pe un habitat de pășune important (deci valoarea 1 în coloana presiune), în coloana amenințări se estimează evoluția suprapășunatului pe viitor dacă nu se ia acum nici o măsură. Va rămâne mică (valoare 1) sau se va intensifica (2 sau 3). Pentru management această evaluare este importantă: chiar dacă acum presiunea este mică, trebuie luate măsuri în perioada de valabilitate a planului de management, ca situația să nu se agraveze. 
37. GL va completa formularul propus în Tabelul, stabilind de comun acord un grad de ameninţare (0, 1, 2 sau 3) pentru ANP la momentul actual şi peste 5 ani, dacă nu se ia nici o măsură pentru reducerea acelei ameninţări. De asemenea echipa trebuie să ofere detalii specifice pentru fiecare ameninţare identificată: localizare, impact actual sau potențial, cauze. Pentru finalizarea evaluării echipa trebuie să ia în considerare şi rezultatele evaluărilor participative ale ameninţărilor realizate cu factorii interesați. Odată ce evaluarea a fost finalizată ar trebui folosită ca punct de pornire pentru descrierea ameninţărilor din planul de management. Orice ameninţare care a fost cotată cu gradul 2 sau 3 trebuie menţionată în evaluarea ameninţărilor din planul de management.
38. Se va realiza harta presiunilor și amenințărilor și intensității acestora cu date colectate pe teren, cu ocazia inventarierilor de specii și habitate și/sau în urma cartării directe a presiunilor pe teren. Se vor realiza seturi de date geospațiale cuprinzând presiunile și amenințările asupra speciilor/habitatelor din aria naturală protejată. Fișierele vor fi de tip "*.shp", poligon, în Proiecția stereografică EPSG:4026 – MOLDREF99. Pentru fiecare presiune/amenințare asupra elementelor de interes conservativ, care poate fi reprezentată ca poligon se va realiza un fișier "*.shp".
39. În ce privește categoria de amenințări  Schimbări climatice, descrierea recomandate de CMP se redă conform Tabelul nr.17. Pentru a atenua impactul schimbărilor climatice asupra valorilor naturale ale ariei protejate, gestionarea va trebui să se concentreze atât pe monitorizarea schimbărilor de mediu, cât și pe creșterea rezilienței. Strategiile de gestionare adaptivă, cum ar fi recontrucția zonelor umede, pășunatul controlat și reîmpădurirea cu specii rezistente la secetă, ar putea juca un rol esențial în conservare.












[bookmark: _Ref225869522][bookmark: _Toc225933867]

Tabelul nr.17: Descrierea presiunilor și amenințărilor specifice schimbărilor climatice
	Modificări ale regimurilor fizice și chimice
	Tip de modificare
	Direcția și magnitudinea schimbării
	Aspect al schimbării
	Modificări la scară largă ale condițiilor abiotice ale ecosistemelor.
	Include în primul rând modificările mediului geofizic, în special ale apei și aerului.

	modificări ale CO₂ atmosferic care afectează creșterea plantelor, pierderea sedimentelor, modificări ale acoperirii noroase, deplasarea zonei minime de oxigen acvatic
	- Compoziția chimică (de exemplu, nivelurile de CO₂ în apă, nivelurile de CO₂ în atmosferă
- Regimul sedimentelor
- Modele de vânt
- Acoperirea cu nori
- Altele (specificați)
	- Creștere
- Creștere extremă
- Scădere
- Scădere extremă
- Creștere și scădere
- Altele (descrieți)
	-Intensitatea evenimentelor
-Frecvența evenimentelor
-Sincronizarea evenimentelor
- Mediile / tendințele pe termen mai lung
- Variabilitatea pe termen mai lung
- Modele fenologice pe termen mai lung
- Altele (descrieți)
	
	

	Modificări ale regimurilor de temperatură
	Tip de modificare
	Direcția și magnitudinea schimbării
	Aspect al schimbării
	Schimbări la scară largă ale temperaturii medii, variabilității, sezonalității și extremelor, inclusiv schimbări ale temperaturilor extreme, creșterea temperaturii medii de vară și scăderea temperaturii minime de iarnă/primăvară.
	Pierderea stratului de zăpadă este adesea o combinație a schimbării temperaturii și a regimurilor de precipitații, dar este atribuită aici, în special atunci când problema este schimbarea temperaturii peste punctul de îngheț, mai degrabă decât lipsa precipitațiilor.

	valuri de căldură, valuri de frig, cicluri de îngheț-dezgheț, pierderea stratului de zăpadă 
	- Regimul temperaturii (de exemplu, valuri de căldură, perioade reci)
- Regimul de gheață/zăpadă (de exemplu, topirea gheții, a stratului de zăpadă sau a permafrostului)
- Altele (specificați) 
	- Creștere
- Creștere extremă
- Scădere
- Scădere extremă
- Creștere și scădere
- Altele (descrieți)
	- Intensitatea evenimentelor
- Frecvența evenimentelor
- Sincronizarea evenimentelor
- Mediile / tendințele pe termen mai lung
- Variabilitatea pe termen mai lung
- Modele fenologice pe termen mai lung
- Altele (descrieți)
	
	

	Modificări ale precipitațiilor și ale regimurilor hidrologice
	Tip de modificare
	Direcția și magnitudinea schimbării
	Aspect al schimbării
	Schimbări la scară largă în media, variabilitatea, sezonalitatea și extremele precipitațiilor, inclusiv scăderea sau creșterea precipitațiilor, schimbări în calendarul precipitațiilor, schimbări în forma precipitațiilor (de exemplu, zăpadă vs ploaie), schimbări în ratele de evapotranspirație și ciclurile hidrologice, precum și secete și inundații.
	Impactul anumitor fenomene de furtună este menționat la punctul 10.2. Fenomene meteorologice severe.

	regimul precipitațiilor, secete, calendarul ploilor, reducerea acumulării de zăpadă, creșterea gravității inundațiilor, micșorarea sau pierderea lacurilor
	- Regimul precipitațiilor
- Regimul hidrologic
- Nivelurile de apă (de exemplu, micșorarea lacurilor)
- Altele (specificați
	- Creștere
- Creștere extremă
- Scădere
- Scădere extremă
- Creștere și scădere
- Altele (descrieți)
	- Intensitatea evenimentelor
- Frecvența evenimentelor
- Sincronizarea evenimentelor
- Mediile / tendințele pe termen mai lung
- Variabilitatea pe termen mai lung
- Modele fenologice pe termen mai lung
- Altele (descrieți)
	
	

	Evenimente meteorologice severe
	Tip de modificare
	Direcția și magnitudinea schimbării
	Aspect al schimbării
	Fenomene meteorologice specifice care pot avea efecte catastrofale asupra speciilor și ecosistemelor vulnerabile.

	Există o suprapunere potențială între un eveniment specific de furtună, care ar intra aici, și modificările regimurilor de furtună, care ar intra în 11.3. Modificări ale precipitațiilor și ale regimurilor hidrologice. Însă chiar și un uragan "normal" sau o secetă pot distruge o mică populație de specii rămase. Unele inundații ar putea fi legate de evenimente geologice, dar propunem să plasăm toate inundațiile aici.

	 Furtuni de ploaie/vânt, uragane/cicloane/taifunuri, furtuni de grindină, viscole, furtuni de praf, inundații
	
	
	
	
	



[bookmark: _uz5lgbs6l0pc][bookmark: _Toc225933667][bookmark: _Toc231467017]Secțiunea 10
Evaluarea capacităţii de management,
a sistemului decizional şi administrării
[bookmark: _Toc225933668]40. Evaluarea managementului ariei protejate până în prezent. Planul va include o scurtă descriere narativă a modului în care a fost gestionată  aria protejată până în prezent. Ar trebui să evidenţieze principalele realizări dar şi eşecurile şi greşelile. 
[bookmark: _Toc225933669]41. Evaluarea capacităţii şi capabilităţii structurii actuale de management. Această secţiune va oferi o analiză corectă a capabilităţii actuale a autorităţii de management, a partenerilor săi şi a părţilor interesate de a menţine valorile şi a face faţă ameninţărilor. Aspectele prezentate vor include: 
41.1. Caracterul adecvat şi corespunzător al structurilor de guvernare (sistemului de decizie specific AP).
41.2. Disponibilitatea resurselor financiare pentru management.
41.3. Disponibilitatea resurselor fizice.
41.4. Numărul şi capacitatea angajaţilor.
41.5. Nivelul de conştientizare, cooperare şi sprijin din partea părţilor interesate locale. 
41.6. Nivelul de conştientizare şi sprijin din partea instituțiilor și autorităților, a factorilor de decizie. 
[bookmark: _v7q9k7xdtutl][bookmark: _Toc225933670]42. Evaluarea situaţiei financiare actuale. Acest compartiment va prezenta concluziile ce derivă din analiza resurselor financiare actuale și preconizate pentru anii viitori. Formatul prezentat în acest  ghid include o secţiune financiară separată  în planul de management (vezi Secțiunea 15), dar este important ca această evaluare să fie inclusă şi în secţiunea de faţă, deoarece problemele financiare sunt de obicei considerate (nu întotdeauna corect) ca principalele cauze ale problemelor legate de capacitatea de management. Această evaluare ar trebui să includă următoarele:
42.1. Situaţia financiară curentă. Includeţi un rezumat al veniturilor şi cheltuielilor pentru aria protejată, preferabil pe o perioadă de 5 sau mai mulţi ani. Un grafic simplu va ilustra foarte bine aceasta. 
42.2. Constrângerile financiare şi urmările lor. Includeţi o prezentare pe scurt a problemelor care limitează finanţarea sitului, managementul financiar şi viabilitatea financiară. Acestea pot fi legate de sumele primite ca finanţări, sursele de finanţare, sustenabilitatea finanţărilor, posibilitatea de auto-finanţare, probleme legate de bugetele interne şi managementul financiar. Includeţi exemple ale modului în care lipsa fondurilor a limitat capacitatea de protecţie şi gestionare a ariei protejate.
42.3. Principalele surse de finanţare. Principalele surse ar trebui enumerate şi analizate pe scurt. Acestea includ probabil finanţările directe de la guvern, finanţări din proiecte şi fonduri nerambursabile şi finanţări obţinute local (de ex. din taxele de intrare). 
[bookmark: _Toc225933671]42.4. Realizări şi oportunităţi legate de finanţare. Includeţi informaţii despre principalele realizări în sensul îmbunătăţirii situaţiei financiare a ariei protejate şi despre potenţialele oportunităţi concrete pentru îmbunătăţirea acestei situaţii. Ar trebui să fie analizate oportunităţile realiste şi nu să fie enumerată o listă de posibilităţi teoretice. 

[bookmark: _Toc231467018]Capitolul III 
STRATEGIA DE MANAGEMENT
[bookmark: _Toc225933672][bookmark: _Toc231467019]
Secțiunea 11
 Viziunea pe termen lung
43. Planul de management ar trebui să definească situaţia, starea sau condiţia ideală viitoare a ariei protejate prin elaborarea unei „Ţinte pe termen lung”, care să prezinte o direcţie clară, coerentă pentru managementul ariei şi o direcţie de focalizare pentru restul planului. În mod ideal o viziune a ariei protejate ar trebui:
43.1. Să descrie tipul de arie protejată pe care planul încearcă să-l obţină pe termen lung (probabil 20 de ani). 
43.2. Să fie o declaraţie pe termen lung ale cărei principii de bază nu se vor modifica probabil semnificativ de-a lungul timpului. Ar trebui să asigure continuitate procesului de management sustenabil al parcului. 
43.3. Să facă referire la principalele bunuri şi valori ale ariei. 
43.4. Să inspire şi să recunoască implicarea părţilor interesate. 
[bookmark: _Toc225933675][bookmark: _Toc231467020]
Secțiunea 12
	Strategia de management
44. Strategia de management trebuie să cuprindă direcţii clare pentru viitor privind managementul şi protecţia ariei, care să rezulte în mod logic şi detaliat din descriere şi evaluare. Strategia de management ar trebui să arate cum vor fi menţinute şi întărite valorile sitului şi cum vor fi reduse sau atenuate ameninţările. 
[bookmark: _Toc225933676]45. Programe și obiective strategice. Pe baza evaluării, a declaraţiei privind viziunea şi a zonării, următoarea etapă constă în definirea unui set de Programe de management, fiecare din ele abordând o temă majoră şi fiecare având o ţintă care trebuie atinsă pentru ca viziunea să poată fi atinsă. 
45.1. Fiecare program de management ar trebui să includă: 
45.1.1. Un titlu simplu, dar pe cât posibil descriptiv al programului;
45.1.2. Obiectivul strategic al programului: ţinta/scopul, descris astfel încât să arate direcţia spre care trebuie să se îndrepte programul pe durata de viaţă a planului (6-10 ani). 
45.1.3. O justificare sau o expunere succintă a motivelor pentru care este necesar programul respectiv, care să prezinte cât mai clar direcția generală pe care o va urma programul de management. 
Titlurile (sau temele) programelor de management tind să fie similare pentru majoritatea ariilor protejate. 
45.2. Un set tipic de programe de management ar fi următorul:
45.2.1. Conservarea valorilor naturale (specii, habitate, ecosisteme, elemente naturale, servicii de mediu).
45.2.2. Conservarea patrimoniului cultural şi/sau a peisajului istoric. 
45.2.3. Dezvoltarea socio-economică şi utilizarea durabilă.
45.2.4. Managementul vizitatorilor şi recreere. 
45.2.5. Conștientizare și educație pentru natură.
45.2.6. Administrarea/Managementul AP (Sistem decizional, administrare, management şi finanţare).
45.2.7. Adaptarea la schimbări climatice și atenuarea impactului acestora  (după caz).
[bookmark: _Toc225933677]46. Sub-programe şi obiective specifice. Programul de management poate fi împărţit într-un set de sub-programe, fiecare dintre acestea abordând un subiect specific de management din cadrul programului. Unele formate de plan de management numesc aceste sub-programe „Proiecte”. 
Fiecare sub-program trebuie să aibă un obiectiv clar. Obiectivele sunt declaraţii specifice care exprimă în detaliu rezultatele dorite ale sub-programului care trebuie obţinute pentru implementarea cu succes a planului de management. Dacă obiectivele nu sunt clar formulate şi exprimate, sau oferă îndrumări vagi pentru manageri, planul nu va fi convingător, şi în consecinţă managementul poate să nu reuşească să asigure viitorul dorit al ariei protejate. 
Obiectivele pentru fiecare sub-program ar trebui în mod ideal să fie SMART. Aceasta înseamnă: 
46.1. Specifice (precise). Obiectivele ar trebui să prezinte o ţintă clară, nu doar să exprime o dorinţă vagă.  Un punct slab tipic al unor planuri de management este că au prea multe „aspiraţii”. Declaraţiile cu sens de aspiraţii pot fi adecvate ca şi ţinte generale, dar realizarea lor prin acţiuni de management necesită obiective mai specifice. Obiectivele de acest gen pot genera probleme deoarece îi permit fiecărui grup de utilizatori să le interpreteze conform propriilor priorităţi. O modalitate bună de a determina dacă obiectivul este specific este de a pune întrebarea: „toţi cei care ar citi obiectivul i-ar da acelaşi înţeles?” .
46.2. Măsurabile. Obiectivele ar trebui să fie destul de flexibile încât să poată fi ajustate şi adaptate.
Managerii trebuie să poată aprecia dacă activităţile de management îşi ating rezultatele dorite, iar acest lucru este posibil doar dacă obiectivele sunt cuantificate, sau prezentate ca un rezultat care poate fi cumva măsurat. 
46.3. Ajustabile.  Obiectivele ar trebui să fie destul de flexibile încât să poată fi ajustate şi adaptate.
Un obiectiv prea rigid şi exact nu le permite managerilor flexibilitatea esenţială pentru a reacţiona la condiţiile locale în schimbare. Detaliile precise privind acţiunile ce trebuie întreprinse pot fi incluse în planurile operaţionale şi în planurile de lucru anuale. 
46.4. Realistice (să poată fi atinse). Obiectivele ar trebui să exprime ceea ce este practic posibil.
Obiectivele respective trebuie să poată fi atinse în contextul de management al ariei protejate şi al constrângerilor cu care se confruntă managerii. Din acest motiv idealurile exprimate în viziune vor trebui  concretizate pentru a aborda realităţile practice existente. 
46.5. Încadrate în Timp. Timpul alocat pentru atingerea obiectivelor este perioada de cinci ani a planului, dar dacă trebuie atinse într-un interval mai scurt acest lucru trebuie specificat clar. 
Răspunderea managerilor faţă de părţile interesate ar trebui să fie evaluată prin prisma termenelor acţiunilor întreprinse pentru implementarea planului. 

[bookmark: _Toc225933673][bookmark: _Toc231467021]Secțiunea 13
 Zonarea
[bookmark: _Toc225933674]47. Aspecte generale. Zonarea se va face în conformitate cu prevederile legale în ANP pentru care se impun anumite tipuri de zone. Zonarea este un instrument de management important, foarte util într-o ANP. Reprezintă unul din principalele instrumente strategice pentru managementul ariilor naturale protejate şi ar trebui să stea în centrul planului de management. Se recomandă zonare în orice tip de arie protejată, în care zonarea permite o mai ușoară înțelegere a măsurilor de management de către toți factorii interesați. 
Zonarea trebuie înţeleasă ca o strategie spaţială pentru arie; ea defineşte care activităţi sau procese pot avea loc sau nu în diferite sectoare fizice ale ariei. Planul de management ar trebui să includă:
47.1. O denumire și definiţie a fiecărei categorii de zone, chiar dacă acestea există deja într-un act normativ. 
47.2. Un set clar de reguli pentru fiecare zonă, pe baza celor definite în legislaţia naţională privind ariile naturale protejate, la care se vor adăuga mai multe detalii pentru nevoile specifice ale ANP respective. Regulile pot fi exprimate ca activităţi interzise şi activităţi permise şi eventuale restricţii aplicabile activităţilor permise. 
47.3. O hartă detaliată a zonelor, cu o legendă clară.
Autorii planului de management pot elabora un tabel sintetic al zonării (matrice de zonare) specific ANP, după modelul din Tabelul nr.18. Tabelul prezintă ce activități sunt permise în diferitele zone. 

















Tabelul nr.18: Exemplu de prezentare sintetică a unei zonări 
și a măsurilor de management aferente zonelor - exemplu
	Exemplu de matrice de zonare
Zonele prezentate aici sunt definite generic. 
Matricea de zonare va fi adaptată la cerințele legislației actuală a Republicii Moldova, pentru ariile unde există zonare impusă de acte normative.

	
ZONA


ACTIVITATE
	Zona A (nucleu) de protecție strictă

	Zona B (tampon) de utilizare minimă
	Zona C de utilizare durabilă
	Zona D de dezvoltare durabilă
	NOTE

	Facilităţi de acces
	
	
	
	
	

	Amenajare infrastructură de acces pentru patrule
	
	✔
	✔
	✔
	

	Amenajare poteci/trasee pentru localnici şi pentru drumeţii
	
	✔
	✔
	✔
	

	Construcţia de drumuri (de orice tip) şi poduri
	
	
	✔
	✔
	Doar cu coordonarea Agenției de Mediu și administrației ANP

	Patrularea serviciilor/inspecțiilor pentru securitatea naţională/regională sau a poliției de frontieră 
	(✔)
	✔
	✔
	✔
	Patrulele trebuie să aibă ordine de misiune coordonate cu ANP

	Înlăturare sau prevenirea efectelor fenomenelor naturale extreme 
	(✔)
	(✔)
	✔
	✔
	

	Utilizarea resurselor şi agricultură 
	
	
	
	
	

	Recoltare de produse lemnoase
	
	(✔)
	✔
	✔
	Doar autorizate

	Recoltare de produse nelemnoase
	
	
	✔
	✔
	Doar autorizate și coordonate de ANP și/sau Agenția de Mediu

	Management cinegetic
	
	
	
	✔
	Doar autorizate și coordonate de cu ANP și/sau Agenția de Mediu

	Prevenirea și combaterea efectelor gradațiilor de insecte în ecosisteme forestiere
	(✔)
	(✔)
	✔
	✔
	Doar autorizate și coordonate de specialiști

	Cariere, lutării, irigații
	
	
	✔
	✔
	Doar autorizate și coordonate

	Pescuit sportiv și agrement
	
	
	✔
	✔
	Doar cu permis pentru speciile și perioadele admise

	Cultivarea terenurilor agricole
	
	
	
	✔
	Cu respectarea restricțiilor fitosanitare ale ANSA

	Utilizarea pajiștilor penutru pășunat
	
	
	✔
	✔
	Pentru uz local, cu anumite reglementări

	Creşterea animalelor şi împrejmuirea terenurilor pentru ferme
	
	
	
	✔
	Pentru uz local

	Turism şi recreere
	
	
	
	
	

	Turism cu volum şi impact mic  
	
	✔
	✔
	✔
	Cu folosirea doar a potecilor şi locurilor amenajate și respectarea reglementărilor din planul de management (de exemplu, a numărului maxim de vizitatori pe grup, respectiv a numărului maxim de vizitatori pe zi sau pe alte perioade de timp).

	Turism cu volum şi impact mediu 
	
	
	✔
	✔
	Cu folosirea potecilor şi locurilor amenajate, precum și a  reglementărilor din planul de management (de exemplu, a numărului maxim de vizitatori pe grup, respectiv a numărului maxim de vizitatori pe zi sau pe alte perioade de timp).

	Campare
	
	✔
	✔
	✔
	Cu respectarea reglementării AP

	Campinguri amenajate 
	
	
	✔
	✔
	Cu facilităţi de bază

	Hoteluri, staţiuni și (agro)pensiuni turistice 
	
	
	
	✔
	Doar cu coordonarea Agenției de Mediu și ANP

	Zone de eco-turism în cadrul comunităţilor locale
	
	
	✔
	✔
	

	Activităţi ale autorităţii ANP
	
	
	
	
	

	Cercetare ştiinţifică  
	✔
	✔
	✔
	✔
	Doar cu permis și coordonare

	Patrularea rangerilor
	✔
	✔
	✔
	✔
	

	Staţii şi sub-staţii pentru rangeri 
	
	
	✔
	✔
	Doar autorizate și coordonate

	Staţii de monitorizare a climei și biodiversității
	✔
	✔
	✔
	✔
	Doar autorizate și coordonate

	Centre de informare
	
	
	✔
	✔
	Doar cu coordonarea Agenției de Mediu și ANP

	Infrastructură socială, de dezvoltare și administrtivă
	
	
	
	
	

	Clădiri cu scop de administrare a ANP
	
	(✔)
	✔
	✔
	

	Eliminarea şi reciclarea deşeurilor 
	
	
	
	✔
	Doar pe amplasamentele autorizate

	Teren sub construcții/Case de locuit
	
	
	
	✔
	

	Sonde, extragerea apei, irigaţii 
	
	
	✔
	✔
	Doar autorizate și coordonate

	Pieţe, magazine, alte mici afaceri
	
	
	
	✔
	

	Infrastructură publică şi comunitară 
	
	
	
	✔
	

	Apeduct și canalizare
	
	
	
	✔
	Doar cu coordonarea Agenției de Mediu și ANP

	Stații de alimentare cu carburanți, parcuri fotovoltaice și eoliene
	
	
	
	✔
	Doar pe amplasamentele autorizate, cu evaluarea Impactului asupra mediului și a biodiversității (după caz).

	Sub-staţii electrice, linii electrice 
	
	
	✔
	✔
	Doar cu Evaluarea Impactului asupra mediului și a biodiversității


Explicație: (✔) – permis doar în mod excepțional, dacă există deja istoric sau studiile/amenajamentele silvice arată necesitatea activității respective și cu respectarea condițiilor impuse prin planul de management și regulament (de exemplu, în cazul în care se fac lucrări de combatere a insectelor ce s-au înmulțit în masă, în zonele nucleu, se evită pe cât posibil extragerea lemnului deja afectat).

[bookmark: _Toc225933678][bookmark: _Toc231467022]Secțiunea 14
 Strategia de implementare
	Secțiunea stabilește/descrie elementele necesare pentru implementarea și finanțarea planului. 
[bookmark: _Toc225933679]48. Sistemul decizional. Se descrie succint sistemul decizional căruia i se supune AP: cine are responsabilitatea aprobării și implementării strategiei AP (a planului de management) și ce prevede legea în acest sens (de exemplu dacă prevede consultare și acord din partea unor autorități, instituții, alte entități), cine are dreptul de decizie cu privire la modificarea/actualizarea Planului de Acțiune, etc.  La această secțiune se vor descrie (după caz):
48.1. Structura generală a sistemului decizional recomandat şi să explice prin ce se diferă de sistemul actual.  
48.2. Rolul consiliului științific, tehnico-științific, consultativ de administrare, după caz, cu menționarea în special a deciziilor pe care le pot lua și a obligațiilor de implicare în planificarea și managementul AP conform prevederilor legale (dacă este cazul).
48.3. Sistemul de decizie intern al AP, cu referire la implicarea factorilor interesați cheie în implementarea PM. 
48.4. Rolurile şi responsabilităţile administrației.
48.5. Rolurile, responsabilităţile şi autoritatea de luare a deciziilor ale altor entităţi implicate în sistemul de decizie al  ariei.
48.6. Metodele prin care colaborează factorii interesați în sistemul decizional, de exemplu programe de întâlniri, metode de raportare, analiza progresului anual înregistrat în sensul atingerii obiectivelor planului de management. 
48.7. Modul în care cetăţenii au dreptul să obţină informaţii şi să participe la luarea deciziilor în legătură cu AP (sau cu anumite zone din cadrul acesteia).
49. Echipa de planificare analizează legislaţia relevantă pentru AP şi determină care este sistemul decizional care se aplică în ariei, în prezent. Se va consulta cu factorii interesați pentru a discuta eventuale posibilități de participare mai activă a acestora în managementul şi monitorizarea ariei protejate. 
[bookmark: _Toc225933680]50. Resurse umane. În această secţiune a planului se propun modificările legate de numărul de angajaţi, structură şi capacităţi necesare pentru implementarea strategiei de management. Includerea acestor informaţii în plan nu înseamnă neapărat că vor fi respectate toate cerinţele privind personalul, dar este util să se definească varianta ideală ca punct de pornire pentru solicitările de suplimentare a numărului de angajaţi şi de acces la instruire. Acest lucru este important şi pentru planificarea financiară. Secţiunea privind resursele umane va include propunerea legată de resursele umane, prezentând într-o anexă următoarele: 
50.1. o organigramă pentru administraţia viitoare a ariei protejate (poate fi aceeași cu cea existentă, dacă nu sunt necesare modificări);
50.2. termeni de referinţă pe scurt pentru fiecare poziţie principală;
50.3. politici de recrutare (de exemplu politica de a recruta cât mai mulţi angajaţi din rândul comunităţii locale);
[bookmark: _Toc225933681]50.4. nevoi şi priorităţi de instruire, dacă au fost stabilite. Dacă nu s-a realizat o evaluare, se propune realizarea evaluării competențelor cu o anumită periodicitate.
51. Investiţii (echipament şi infrastructură). Planul poate include şi o secţiune care să enumere principalele investiţii în echipamente şi infrastructură care vor fi probabil necesare pentru a veni în sprijinul implementării sale (de exemplu: construcţia centru de informare, echiparea unui centru comunitar). Poate fi inclus cadrul bugetar pe termen mediu și planul de achiziţii pe 2-4 ani, care să arate şi perioada în care va fi nevoie de fiecare investiţie pe durata planului de management (vezi Tabelul nr.19). 
Tabelul nr.19: Formatul planului de achiziţii
	Element
	Anul în care va fi necesar

	Infrastructură permanentă
	1
	2
	3
	4
	5
	6
	7
	8
	9
	10

	Element 1
	
	
	
	
	
	
	
	
	
	

	Element 2
	
	
	
	
	
	
	
	
	
	

	Element 3
	
	
	
	
	
	
	
	
	
	

	Element 4
	
	
	
	
	
	
	
	
	
	

	Elemente de capital
	
	
	
	
	
	
	
	
	
	

	Element A
	
	
	
	
	
	
	
	
	
	

	Element B
	
	
	
	
	
	
	
	
	
	

	etc.
	
	
	
	
	
	
	
	
	
	


[bookmark: _Toc225933682]
52. Monitorizare. Se va elabora un plan de monitorizare a eficacității managementului AP pentru următoarele teme principale:
52.1. Starea ariei protejate şi a speciilor, habitatelor şi ecosistemelor din cadrul ei (pe baza estimării valorilor din Secțiunea 8).
52.2. Ameninţări la adresa valorilor ariei protejate (pe baza evaluării ameninţărilor din Secțiunea 9).
52.3. Utilizarea ariei protejate şi a resurselor sale (dacă este relevant).
52.4. Condiţii socio-economice şi culturale locale (dacă sunt relevante).
52.5. Implementarea planului de management.
53. Planul trebuie să identifice indicatori credibili şi uşor de monitorizat pentru fiecare din aceste teme. Indicatorul este ceea ce se măsoară prin monitorizare. Începutul unui program de monitorizare măsoară nivelul de referinţă pentru fiecare indicator identificat. Fiecare indicator este apoi măsurat periodic în acelaşi fel pentru a furniza informaţii care să ajute managementul şi protecţia ariei. 
[bookmark: _Toc225933683][bookmark: _Toc231467023]Secțiunea 15
 Strategia financiară generală
54. Dacă se include aici strategia financiară generală, aceasta ar trebui să cuprindă următoarele sub-secţiuni:
[bookmark: _Toc225933684]54.1. previziuni financiare. Această secţiune ar trebui să includă:
54.1.1. O estimare a nevoilor financiare reale pentru a menţine şi a gestiona aria protejată operativ şi eficient pentru următorii 10 ani, cu valori probabile anuale. Care sunt sumele minime necesare? Care sunt sumele optime necesare? Aceste estimări ar trebui să ţină cont de creşterile deja identificate ale numărului de angajaţi, infrastructurii şi echipamentelor. 
54.1.2. Identificarea surselor de finanţare disponibile în prezent pentru acoperirea costurilor, a sumelor oferite sau obţinute şi a siguranţei acestor surse. 
54.1.3. O estimare a golului de finanţare ca diferenţă între sumele necesare şi cele disponibile şi o evaluare a constrângerilor care limitează obţinerea nivelului adecvat de finanţare. 
Aceste informaţii pot fi prezentate sintetic într-o formă simplă cum ar fi             Tabelul nr.20.
Tabelul nr.20: Format de prezentare a costurilor şi veniturilor estimate
	Categorie
	Buget

	Costuri estimate
	An 1
	An 2
	An 3
	An 4
	An 5
	An 6
	An 7
	An 8
	An 9
	An 10

	Personal
	
	
	
	
	
	
	
	
	
	

	Elemente de capital 
	
	
	
	
	
	
	
	
	
	

	Întreţinere şi funcţionare
	
	
	
	
	
	
	
	
	
	

	TOTAL
	
	
	
	
	
	
	
	
	
	

	Venituri estimate
	
	
	
	
	
	
	
	
	
	

	Sprijin guvernamental direct pentru aria protejată 
	
	
	
	
	
	
	
	
	
	

	Subvenţii, proiecte, etc.  
1.
2.
3. etc.
	
	
	
	
	
	
	
	
	
	

	Venituri obţinute şi păstrate la sit
1. Taxe de intrare
2. Vânzări de lemn de foc etc. 
	
	
	
	
	
	
	
	
	
	

	Alte surse
1.
2.  etc.
	
	
	
	
	
	
	
	
	
	

	TOTAL
	
	
	
	
	
	
	
	
	
	

	Sold (+ or -)
	
	
	
	
	
	
	
	
	
	


[bookmark: _Toc225933685]54.2. Strategia de finanţare ar trebui să explice care măsuri sunt necesare pentru a asigura suportul financiar pentru aria protejată şi planul de management pe următorii zece ani. Trebuie să precizeze sursele de finanţare potenţiale şi măsurile ce vor fi necesare pentru a asigura accesarea lor, de exemplu schimbări necesare în regulile financiare, întocmirea unor contracte de concesiune, nevoia de a stabili taxe pentru colectarea produselor forestiere altele decât lemnul sau cerinţa de a încheia un acord comun de finanţare între autorităţile publice locale responsabile pentru o arie protejată. O mare parte din aceste informaţii ar putea fi prezentate sub formă de tabel, cum ar fi Tabelul nr. 21.

Tabelul nr. 21: Prezentare pe scurt a principalelor surse de finanţare
 pentru o arie naturală protejată
	Surse noi de fonduri pentru a acoperi deficitul existent
	Valoarea ţintă a fondurilor noi care ar trebui obţinute 
	Programe şi activităţi pentru care vor fi utilizate fondurile 
	Măsuri necesare pentru mobilizarea fondurilor 

	
	
	
	

	
	
	
	

	Total sume din finanţări
	
	


[bookmark: _Toc225933686][bookmark: _Toc231467024]
Capitolul IV
 ELABORAREA PLANULUI DE ACȚIUNI PE 5 ANI
55. Planul operaţional este un plan pe 5 ani pentru implementarea sub-programelor de management şi a obiectivelor stabilite în Secțiunea 12 (Strategia de Management) şi pentru a face operaţională strategia de implementare identificată în Secțiunea 14. 
[bookmark: _Toc225933687]56. Acţiuni de Management. Acțiunile, sau măsurile, reprezintă setul de sarcini şi operaţii necesare pentru atingerea obiectivului fiecărui sub-program. 
56.1. Fiecare acţiune trebuie să fie legată în mod logic de procesul de planificare care a avut loc; descrierea, evaluarea, viziunea, programul de lucru, ţinta, sub-programul şi obiectivul. 
56.2. Luate împreună, acţiunile ar trebui să garanteze atingerea obiectivului sub-programului la care se referă. 
56.3. Acţiunile ar trebui să abordeze problemele şi ameninţările definite în Secţiunea de Evaluare. Trebuie să existe cel puţin o acţiune pentru fiecare ameninţare. 
56.4. Fiecare acţiune ar trebui să fie suficient de precisă pentru ca orice manager sau angajat să o poată înţelege în acelaşi sens general. De exemplu o acţiune care spune „Desfăşurarea unui program de educaţie în şcoli” ar putea fi înţeleasă în multe feluri. Pe când o acţiune care spune „Derularea unei vizite educaţionale în fiecare şcoală din localitate în fiecare an” ar fi înţeleasă în acelaşi mod de oricine ar implementa acţiunea respectivă. 
56.5 Fiecare acţiune trebuie să descrie ce este de făcut şi trebuie să fie suficient de precisă pentru ca un manager să poată aloca personal şi resurse pentru realizarea ei. 
[bookmark: _Toc225933688]57. Elaborarea planului de acţiuni strategică. Acțiunile (pachetele de activități) identificate pentru fiecare sub-program ar trebui prezentate sub forma unui plan de acţiuni pe 5 ani în formatul prezentat în Tabelul nr. 20, cu  respectarea cel puțin principiilor de bază:
57.1. acțiunile să fie definite astfel încât să fie clar la îndeplinirea cărui obiectiv specific contribuie și/sau;
57.2. să fie strâns corelate cu presiunile și amenințările identificate în                Secțiunea 9; 
57.3. să fie prioritizate, pentru a permite gestionarului ariei protejate planificarea și organizarea cât mai bine resursele disponibile pentru implementarea planului de management. 
	
Tabelul nr.22: Planul de acțiuni necesare implementării Planului de management al ANP pentru perioada ... (mii lei)
	
Nr. crt.
	Denumirea măsurii
	Termenul de realizare
	Instituția responsabilă
	Indicatorii de monitorizare
	Costul total
	inclusiv:

	
	
	
	
	
	
	alocațiile bugetare
	sursele externe
	bugetul neacoperit

	1.
	Obiectivul general 1. 

	1.1.
	Obiectivul specific 1.1. 

	...
	Măsura
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	







Abrevieri:
	ANP 
	Arie naturală protejată (arie protejată)

	AN
	Arie naturală

	APL
	Administrație Publică Locală

	PMC 
	Parteneriatul pentru Măsuri de Conservare (CMP)

	FI
	Factori interesați

	GL
	Grup de lucru – grupul constituit pentru coordonarea și elaborarea planului de management

	UICN 
	Uniunea Internațională pentru Conservarea Naturii (IUCN)

	PM
	Plan de management 

	UAT
	Unitate administrativ teritorială

	WDPA
	World Database for Protected Areas

